CELEX: 32019D2145
Language: fi
Date: 2019-12-05 00:00:00
Title: Neuvoston päätös (EU) 2019/2145, annettu 5 päivänä joulukuuta 2019, Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisellä assosiaatiosopimuksella siipikarjanlihalle ja siitä tehdyille lihavalmisteille myönnetyn etuuskohtelun muuttamisesta Euroopan unionin ja Ukrainan välillä kirjeenvaihtona tehdyn sopimuksen tekemisestä unionin puolesta

16.12.2019   
               
               
                  FI
               
               
                  Euroopan unionin virallinen lehti
               
               
                  L 325/41
               
            
         NEUVOSTON PÄÄTÖS (EU) 2019/2145,
         annettu 5 päivänä joulukuuta 2019,
         Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisellä assosiaatiosopimuksella siipikarjanlihalle ja siitä tehdyille lihavalmisteille myönnetyn etuuskohtelun muuttamisesta Euroopan unionin ja Ukrainan välillä kirjeenvaihtona tehdyn sopimuksen tekemisestä unionin puolesta
         EUROOPAN UNIONIN NEUVOSTO,
         Joka ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 6 kohdan toisen alakohdan a alakohdan v alakohdan kanssa,
         ottaa huomioon Euroopan komission ehdotuksen,
         ottaa huomioon Euroopan parlamentin hyväksynnän (1),
         sekä katsoo seuraavaa:
         
                     (1)
                  
                  
                     Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välinen assosiaatiosopimus (2), jäljempänä ’assosiaatiosopimus’, tuli voimaan 1 päivänä syyskuuta 2017.
                  
               
                     (2)
                  
                  
                     Uudentyyppinen siipikarjan pala käsittää perinteisen rintapalan ja siihen kuuluvat siipien olkaluut, ja unionissa toteutetun vähäisen muuntamisen jälkeen sitä voidaan pitää unionissa kaupan siipikarjan rintana. Jos tällaisten palojen tuontia Ukrainasta (55 500 tonnia vuonna 2018) ei rajoiteta, on vaarana, että vesitetään assosiaatiosopimuksen mukaiset ehdot, joilla perinteisiä siipikarjan rintapaloja voidaan tuoda unioniin, erityisesti tariffikiintiön muodossa asetettujen määrällisten rajoitusten osalta.
                  
               
                     (3)
                  
                  
                     Neuvosto antoi 20 päivänä joulukuuta 2018 komissiolle luvan aloittaa neuvottelut Ukrainan kanssa ratkaisun löytämiseksi muuttamalla assosiaatiosopimuksella siipikarjanlihalle ja siitä tehdyille lihavalmisteille myönnettyä etuuskohtelua. Kyseiset neuvottelut saatiin menestyksekkäästi päätökseen 19 päivänä maaliskuuta 2019.
                  
               
                     (4)
                  
                  
                     Neuvoston päätöksen (EU) 2019/1320 (3) mukaisesti assosiaatiosopimuksella siipikarjanlihalle ja siitä tehdyille lihavalmisteille myönnetyn etuuskohtelun muuttamisesta Euroopan unionin ja Ukrainan välillä kirjeenvaihtona tehty sopimus, jäljempänä ’kirjeenvaihtona tehty sopimus’, allekirjoitettiin 30 päivänä heinäkuuta 2019 sillä varauksella, että mainitun kirjeenvaihtona tehdyn sopimuksen tekeminen saatetaan päätökseen.
                  
               
                     (5)
                  
                  
                     Euroopan unionin neuvoston pääsihteeri on kirjeenvaihtona tehdyn sopimuksen tallettaja.
                  
               
                     (6)
                  
                  
                     Kirjeenvaihtona tehty sopimus olisi hyväksyttävä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisellä assosiaatiosopimuksella siipikarjanlihalle ja siitä tehdyille lihavalmisteille myönnetyn etuuskohtelun muuttamisesta Euroopan unionin ja Ukrainan välillä kirjeenvaihtona tehty sopimus (4) unionin puolesta.
         
         
            2 artikla
            Neuvoston puheenjohtaja nimeää yhden tai useamman henkilön, jolla on oikeus antaa unionin puolesta kirjeenvaihtona tehdyssä sopimuksessa määrätty ilmoitus (5).
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 5 päivänä joulukuuta 2019.
            
               
                  Neuvoston puolesta
               
               
                  Puheenjohtaja
               
               M. LINTILÄ
            
         
         
            (1)  Hyväksyntä annettu 26. lokakuuta 2019 (ei vielä julkaistu virallisessa lehdessä).
         
            (2)  EUVL L 161, 29.5.2014, s. 3.
         
            (3)  Neuvoston päätös (EU) 2019/1320, annettu 18 päivänä heinäkuuta 2019, Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisellä assosiaatiosopimuksella siipikarjanlihalle ja siitä tehdyille lihavalmisteille myönnetyn etuuskohtelun muuttamisesta kirjeenvaihtona tehdyn Euroopan unionin ja Ukrainan välisen sopimuksen allekirjoittamisesta unionin puolesta ja sen väliaikaisesta soveltamisesta (EUVL L 206, 6.8.2019, s. 1).
         
            (4)  Kirjeenvaihtona tehdyn sopimuksen teksti on julkaistu EUVL:ssä L 206, 6.8.2019, s. 3, yhdessä sen allekirjoittamista koskevan päätöksen kanssa.
         
            (5)  Neuvoston pääsihteeristö julkaisee kirjeenvaihtona tehdyn sopimuksen voimaantulopäivän Euroopan unionin virallisessa lehdessä.